แอสเซทพลัสชี้กองสั้นน่าสนส่ง3เดือนขาย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — แอสเซท พลัส คาดผลตอบแทนตราสารหนี้ระยะสั้นขึ้นตามดอกเบี้ยนโยบาย ส่งกองทุน 3 เดือนขาย จ่าย 2% ต่อปี
นายวิน อุดมรัชตวนิชย์ รองกรรมการผู้จัดการและหัวหน้าเจ้าหน้าที่บริหารการลงทุน บริษัทหลักทรัพย์จัดการกองทุน (บลจ.) แอสเซท พลัส เปิดเผยว่า แนวโน้มตลาดตราสารหนี้ไทยในปีนี้ คาดว่าอัตราผลตอบแทนตราสารหนี้ระยะสั้นน่าจะมีโอกาสปรับเพิ่มขึ้นได้ตามการทยอยปรับตัวขึ้นของอัตราดอกเบี้ยนโยบาย ซึ่งคาดว่าจะอยู่ในระดับ 3% ในช่วงปลายปี 
ขณะที่การคุ้มครองเงินฝากแบบเต็มจำนวนจะสิ้นสุดลง และสถาบันคุ้มครองเงินฝากจะเริ่มจำกัดวงเงินคุ้มครองสูงสุดไม่เกิน 50 ล้านบาทต่อรายผู้ฝากต่อสถาบัน ในเดือน ส.ค. ทำให้ความต้องการลงทุนจากผู้ลงทุนในตราสารหนี้ระยะสั้นๆ ยังมีอยู่ต่อเนื่อง โดยเฉพาะเมื่อเทียบอัตราผลตอบแทนจากการลงทุนกับอัตราดอกเบี้ยเงินฝากที่ยังอยู่ในระดับต่ำกว่า 
“บริษัทยังแนะนำให้ลงทุนในตราสารหนี้ระยะสั้นไม่เกิน 6 เดือน มากกว่าลงทุนในกองทุนตราสารหนี้ระยะยาว ซึ่งอาจได้รับผลกระทบจากการบันทึกราคาตราสารตามราคาตลาดในช่วงดอกเบี้ยขาขึ้น” นายวิน กล่าว
นอกจากนี้ ระหว่างวันที่ 915 ก.พ.นี้ บริษัทจะเสนอขายกองทุนครั้งแรกของกองทุนเปิดแอสเซทพลัสแอ็คทีฟตราสารหนี้ 8 (ASPACFIXED8) ซึ่งเป็นกองทุนตราสารหนี้ไทยที่เปิดขายเป็นรอบระยะเวลา โดยในรอบการลงทุนแรกนี้จะลงทุนในพันธบัตรรัฐบาลและตราสารหนี้เอกชน อายุประมาณ 3 เดือน เช่น พันธบัตรธนาคารแห่งประเทศไทย เงินฝากธนาคารออมสิน ตั๋วแลกเงินธนาคารเกียรตินาคิน และตั๋วแลกเงินบริษัท เอเซียเสริมกิจลีสซิ่ง คาดผลตอบแทน 2% ต่อปี